|  |  |  |  |  |  |  |  |
| --- | --- | --- | --- | --- | --- | --- | --- |
| Hr. Toomas Kivisto | **Teie:** | 13.07.2023 | **nr.** | 3-2.1/2023/4407 | | | |
| Riigimetsa Majandamise Keskus |  |  |  | | |  | |
|  | **Meie:** | 13.07.2023 | **nr.** | | | P22065-1 | |
|  |  |  | | |  | |  |

**Taotlus leppetrahvi rakendamata jätmiseks**

Riigimetsa Majandamise Keskuse (edaspidi Tellija) ja Reaalprojekt OÜ (edaspidi Töövõtja) vahel 07. oktoobril 2022. sõlmitud töövõtulepingu nr 3-1.5/2022/114 (edaspidi leping) punkt 3.1.1 kohaselt pidi Töövõtja Tellijale üle andma valminud Keila-Joa teede rekonstrueerimisprojekti, millele asjakohane ehitusprojekti ekspertiis on läbi viimata, hiljemalt 01. juunil 2023.

Töövõtja andis eelnimetatud projekti osana Tellijale üle II etapi Prügi tee projekteerimistööd 06. juulil 2023. Töövõtja on teinud endast kõik oleneva, et tagada tähtaegselt ka projekti koosseisu kuuluva II etapi Parkla tee projekti valmimine, kuid Parkla tee projektlahenduse kooskõlastamisel Keskkonnaameti ja Transpordiameti ametnikega on Töövõtjal tulnud korduvalt lahendust täiendada ning projektlahendusele ei ole Töövõtjal kooskõlastust siiani õnnestunud saada.

Parkla tee projektlahenduse kooskõlastamise protsess Transpordiametiga algas 06.04.2023, mis on tavapäraselt kulgeva kooskõlastusprotsessi puhul piisav töö tähtaegseks koostamiseks. Vastava selgituse andis Töövõtja ka oma 31.05.2023 e-kirjaga Tellija esindajale saadetud Lepingute täitmise hetkeseisu ülevaates. Transpordiameti seisukoht projektiga jätkamiseks õnnestus Töövõtjal saada alles 01.06.2023, mille järgselt sai Töövõtja asuda projektlahendust Keskkonnaametiga kooskõlastama. Keskkonnaameti kirjaliku seisukoha projektlahendusele sai Töövõtja 06.07.2023, mille kohaselt tuleb Transpordiameti soovitud projektlahenduse liikluskorralduse osa muuta.

Palume Tellijal mõistlikkuse printsiibist lähtudes Töövõtjale Parkla tee projekti üle andmise tähtaja ületamise eest leppetrahvi mitte rakendada, kuna töö üleandmise viivitus on põhjustatud Töövõtjast mittesõltuvatel põhjustel kahe ametkonna eriarvamuste lahendamisest.

Töövõtja on projekteerimistöö protsessis tekkinud viivitustest edastanud info koheselt ka RKM kõnealuse piirkonna kavandamisspetsialistile.

Lisad:

1. Transpordiameti esindaja 01.06.2023 kirjalik seisukoht
2. Keskkonnaameti 06.07.2023 vastuskiri

Lugupidamisega

/allkirjastatud digitaalselt/

Reio Vesiallik

Projektijuhtimise grupi juht

52 80 504